|  |  |
| --- | --- |
| Dagfinnur Danbjørg  Toftanesvegur 30  530 Fuglafjørður | 19. oktober 2015  **Mál**: 15/00760-4  **Viðgjørt**: Elsa Magnussen |

**Viðv. kæru**

Heilsu- og Innlendismálaráðið hevur móttikið tína kæru frá 12. oktober 2015.

Fyrst skal eg kunna um, at Heilsu- og Innlendismálaráðið onga heimild hevur at viðgera ítøkilig kæru- og endurgjaldsmál av tí slagnum, sum her er talan um. Eg vil tó fegin vegleiða teg, soleiðis at tú kemur í samband við røttu myndugleikarnar.

Um tú vilt kæra um eina viðgerð, tú hevur fingið í heilsuverkinum, skalt tú venda tær til Patientombuddet. Tú kanst lesa meira um tínar møguleikar at kæra á heimasíðuni hjá Patientombuddet, [www.patientombuddet.dk](http://www.patientombuddet.dk).

Um tú metir teg hava rætt til endurgjald fyri ein skaða, tú hevur fingið í sambandi við kanning ella viðgerð í heilsuverkinum, skal tú fráboða skaðan til Patienterstatningen. Tú kanst lesa meira um tínar møguleikar fyri at fáa endurgjald á heimasíðuni hjá Patienterstatningen, [www.patienterstatningen.dk](http://www.patienterstatningen.dk).

Tú kanst eisini lesa meira um tínar kæru- og endurgjaldsmøguleikar á heimasíðuni hjá Heilsu- og Innlendismálaráðnum, [www.himr.fo](http://www.himr.fo) undir ”arbeiðsøkir”. Har finnir tú m.a. vegleiðingar, sum eg eisini havi hjálagt hesum brævi.

Gev gætur, at Patientforsikringen og Patienterstatningen er sami myndugleiki, sum bara hevur broytt navn.

Um tú hevur fleiri spurningar í hesum sambandi, frætti eg fegin.

Vinaliga

Elsa Magnussen

fulltrúi